
       P R I M A R U L
 Nr. 63/11017/20.04.2026
R E F E R A T   DE   A P R O B A R E
privind aprobarea proiectului ”Eficientizarea energetică a Blocului nr. 31, strada Aleea Privighetorilor și a Blocului nr. 24, Bulevardul Republicii din Municipiul
 Brad, Județul Hunedoara”, precum și a cheltuielilor aferente investiției
Municipiul Brad a depus o solicitare pentru obținerea unei finanțări nerambursabile pentru proiectul de investiție „”Eficientizarea energetică a Blocului nr. 31, strada Aleea Privighetorilor și a Blocului nr. 24, Bulevardul Republicii din Municipiul Brad, Județul Hunedoara” SMIS 339258, în cadrul apelului de proiecte PRV/232/PRV_P3/OP2/RSO2.1/PRV_A2.1– municipii.
După derularea perioadei de evaluare administrativă și tehnico-financiară, proiectul depus a fost declarat ACCEPTAT la finanțare prin adresa ADR Vest nr. 2026NOF006533/06.04.2026.
Prin adresa ADR Vest nr. 2026NOF006584/07.04.2026 a fost solicitată transmiterea hotărârii consiliului local de aprobare a proiectului și a cheltuielilor aferente investiției, conform modelului Anexa 6_ Model Hotărâre de aprobare a proiectului și a cheltuielilor legate de proiect.

Astfel, valoarea totală a proiectului este în cuantum de 7.381.564,52 lei (cu T.V.A.), din care 6.827.623,98 lei valoarea totală eligibilă și 553.940,54 lei valoarea totală neeligibilă. 

Contribuția proprie a Municipiului Brad în proiect, în cuantum de  690.493,02 lei, este formată din: 136.552,48 lei, respectiv 2% din valoarea totală eligibilă a proiectului, reprezentând cofinanțarea proiectului și 553.940,54 lei, reprezentând valoarea totală neeligibilă a proiectului. Față de aceste valori, orice alte cheltuieli necesare implementării proiectului vor fi asigurate din bugetul local al Municipiului Brad.


În contextul celor de mai sus, am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legea nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, precum și ale art.129 alin. (10, alin. (2) lit. b) și alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare.

